Nicky Cruz

**Nicky Cruz** (s. 6. joulukuuta 1938 San Juan, Puerto Rico) on yhdysvaltalainen kirjailija ja pastori. Hän toimi nuoruudessaan Mau-Mau-nimisen jengin pelättynä johtajana New Yorkissa. Hän kääntyi kristityksi ja on sen jälkeen kirjoittanut muun muassa kirjan elämästään *[[Juokse poika juokse]]*. Cruz tuli uskoon saarnaaja David Wilkersonin myötävaikutuksella, mistä kertoo Wilkersonin kirja *[[Risti ja linkkuveitsi]]*. Cruzin muita teoksia ovat muun muassa kirjat *Sydän tulessa* ja *Pyhä tuli*.

Cruzin elämäntarina vaikutti moniin nuoriin ja tuhansia ihmisiä ympäri maailmaa kerääntyi kuuntelemaan hänen kertomuksiaan ja puheitaan. Hän toimi kahdessa kristillisessä järjestössä, jotka pyrkivät auttamaan huumeongelmaisia nuoria.

Nicky Cruz on kertonut vanhempiensa hankkineen tuloja noituudella ja ottamalla yhteyksiä kuolleisiin. Cruz ja hänen äitinsä olivat huonoissa suhteissa. Kerran äiti hakkasi hänet tajuttomaksi. Aamulla Cruz heräsi tajuttomuudestaan verilätäkössä. 15-vuotiaana Cruzin vanhemmat lähettivät hänet kotoa New Yorkiin veljensä Frankin luokse asumaan, mistä hän karkasi kaksi kuukautta myöhemmin. 16-vuotiaana Cruz nousi Mau-mau-nimisen jengin johtajaksi (jengin nimi juontuu afrikkalaiseen sotilaalliseen vapautusjärjestöön Mau Mau). Jengissä ollessaan hän joutui vaikeuksiin niin poliisien kuin muidenkin jengien kanssa ja joutui katsomaan kuolemaa silmiin, kun eräs toinen jengi Piispat surmasi hänen ystävänsä Mannien. Loppuvaiheessa hän tuli uskoon David Wilkersonin ansiosta. Cruz kävi raamattukoulun, minkä jälkeen hän aloitti työnsä. Raamattukoulusta Cruz myös löysi vaimonsa Glorian. 

Cruz on jatkanut puhujamatkoja ulkomaille vielä yli 70 vuoden iässä. Suomessa Cruz on käynyt viimeksi kesällä 2017.

## Kirjat
**Omat teokset**
**[[Juokse poika juokse]]* (eng. *Run, Baby, Run*), Ristin Voitto, (vuosina 1970-2007, 24. painos suomeksi 98 500 kpl), 
**Juoksu jatkuu*
**Yksinäisenä, mutta ei yksin* (eng. *Lonely But Never Alone*), 1981, suom. Päivi Lankinen, 
**Jumalan kolmet kasvot*
**David Wilkersonin viimeinen varoitus* (eng. *David Wilkerson: A Final Warning*), Dove Christian Books, 1990, 
**Sydän tulessa: mitä voikaan tapahtua kun Pyhä Henki sytyttää* (eng. *Soul Obsession: When God's Primary Pursuit Becomes Your Life's Driving Passion*), Kuva ja Sana, 2005, 
**Pyhä tuli* (eng. *One Holy Fire*), Kuva ja Sana, 2003, 

**Omat teokset, joista ei tiedossa suomennoksia**
**Where Were You When I Was Hurting?*, Vital Issues Pr, 1986,  
**The Magnificent Three*, 1985,  
**Satan on the Loose*, Signet, 1974,  
**Armageddon by Morning*, New Leaf Press, 1992,  
**Code Blue: Urgent Care for the American Youth Emergency*, Vine Books, 1995,  
**Devil on the Run*, New Leaf Pr, 1991,  
**The corruptors*, F. H. Revell Co, 1974,  
**Destined to Win*, New Leaf Press, 1991,  
**How to Fight Back: The Christian Street Warrior's Guide to Turning the Other Cheek*, New Leaf Press, 1991,  
**Blood in, Blood Out*, toinen tekijä: Art Blajos, Monarch Books, 1996,  
**Code Blue: Urgent Care for the American Youth Emergency*, Vine Books, 1995,  

**Cruzista kertovat teokset**
**Ten Boys Who Changed the World*, Irene Howat, CF4kids, 2003,  
**[[Risti ja linkkuveitsi]]* (eng. *The Cross and the Switchblade*), David Wilkerson, Elizabeth Sherrill, John Sherrill, Ristin Voitto ja Aikamedia, 1965-2004, 
**The Cross Is Still Mightier Than the Switchblade* (esipuhe: Pat Boone), Don Wilkerson, 1996, Treasure House,  
**The Gangster Who Cried: The Story of Nicky Cruz*, R.J. Owen, Religious and Moral Education Press, 2000,  

## Lähteet

## Aiheesta muualla
*Nicky Cruzin kotisivu